Nyhedsbrev Marts 2020

Kære Forældre.

Så blev det Marts og hermed Forår. Vi er spændte på om Marts byder på lige så meget vand som de første måneder på året, men det kunne nu være skønt med lidt flere solrige dage. Husk derfor at give jeres børn tøj med til skiftende vejr ☺ Marts betyder også at det er sidste måned at Kæmperne skal have deres børnehave tid inden de starter i førskole. Vi har nogle børn der er så klar på de nye udfordringer og det bliver rigtig godt for dem! ☺

Personale:

Annegrethe er nu tilbage på fuld styrke efter hendes sygemelding, hvilket vi alle er rigtig glade for.

Når Kæmperne starter i Eventyrklassen 1. April tager Rene med dem indtil de starter i 0.klasse. Vi kommer stadig til at have fornøjelsen af Rene nogle morgener og eftermiddage i børnehaven.

Ane vil fra April både have timer i vuggestue og børnehave.

 John er blevet arbejdsmiljørepræsentant for både Fribørnehuset og Friskolen, han skal til Juni på AMR kursus sammen med Majken og Simon.

Vi skal sige sige farvel til Tanja, vores erhvervspraktikant i vuggestuen. Vi har nydt godt af at have et par ekstra hænder de sidste tre uger. Tanja stopper fredag d. 6 april. Vi ønsker hende god vind fremover.

 Majken og Bettina skal hen over forår/sommer på et lederforløb over tre moduler som omhandler personlig ledelse, evaluering og evalueringskultur, samt læring og udvikling i læringsfællesskaber.

Vores vikarer er Cille og Sebastian. Vi er i gang med at få lavet en billedetavle i begge huse med personalet og der skal vores vikarer også hænge.

Vigtige datoer:

Onsdag d. 25 Marts: ”Kæmperne har talent” – generalprøve kl. 10.00 for 0. klasse. Kl. 15.00 er alle velkommen til at komme og se Kæmperne og derefter få en kop kaffe.

Torsdag d. 26 Marts: Kæmperne servere hotdogs for børnehave og vuggestue til middagsmad.

Mandag d. 30 Marts: Kæmperne får besøg af tanddamen

Tirsdag d. 31 Marts: Afslutningsfest for Kæmperne og deres forældre 17.15-19.30

Børnehave:

Vi skal her i Marts sige farvel til Bertel og hans familie. Vi kommer til at savne Bertel, men ønsker ham alt det bedste i hans nye børnehave. Tak for nu ☺

Børnehaven vil de næste 3 måneder arbejde med temaet forårstegn. Vi vil ud i nature hvor vi skal se, smage og mærke forårstegnene.

 Da vi jo er et hus der elsker at være i nature vil vi også forsøge om vi kan få det ”Grønne Spirer” flag. Flaget er en anerkendelse som symboliserer institutioner hvor børn og voksne er lidt tættere på naturen. For at få flaget er der nogle kriterier som skal opfyldes, blandt andet to temaforløb. Derudover skal to ansatte deltage i et kursusforløb. Det bliver en ansat fra vuggestue og en fra børnehaven der deltager i kurset.

I børnehaven vil vi forsøge os med en fast vinkevoksen. Vi vil om morgenen hænge et billede op på tavlen i gangen, af den voksen som er vinkevoksen den pågældende dag. Hvis jeres barn hellere vil afleveres ved en anden voksen, end den der vinker, kan barnet afleveres der hvor den voksne er i gang med en aktivitet/fordybelse.

Madpakkedage: Hver mandag samt de tre dage før påske

Vuggestue:

Vuggestuen skal her i Marts byde velkommen til Andreas og hans familie. Velkommen ☺

Vi arbejder fortsat med krop og følelser og har bestemt os for at vi tager en måned mere med samme emne, hvor vi også bruger naturen mere til at mærke, føle og se.

Vi har sideløbende med emnet stadig meget fokus på selvhjulpenhed og vi oplever flere børn der tager initiativ og selv hjælper til både i forhold til at smøre mad, hælde vand op og tage tøj på.

Madpakkedage: Alle børn skal have madpakke med de tre dage op til påske

Blandet:

Både i vuggestue og børnehave vil vi gerne at forældre tager børnenes sengetøj med hjem og vasker. Vuggestuen vil gerne at sengetøjet tages med hjem den sidste fredag i måneden og medbringes igen den efterfølgende mandag. Børnehave forældre skal selv vurdere, hvor ofte sengetøjet skal vaskes.

Vi vil gerne at alle forældre holder på forældreparkeringen ude ved vejen. Dette ønsker vi især af sikkerhedsmæssige grunde, med også på grund af for lidt plads til personalet i gården.

Der skal gerne være flere sæt udetøj i kasserne. Hvis børnene bliver våde om formiddagen er det rart med et nyt sæt til eftermiddagen, da vi ofte er ude i al slags vejr.

Som skrevet skal både børnehavebørn og vuggestuebørn have madpakker med de tre dage op til påske. Det er d. 6-7-8 April.

**Åbningstider: (Vær opmærksom på at lukketiderne er forskellige)**

**Mandag 6.15-16.30**

**Tirsdag 6.15-16.45**

**Onsdag 6.15-16.45**

**Torsdag 6.15-16.45**

**Fredag 6.15-16.00**

Rigtig god weekend

Kærlig hilsen personalet i Fribørnehuset